3 “‘Asani munthu wakhumba kupereka sembi ya chimangu,+ kwali wakhumba kupereka ng’ombi yinthulumi pamwenga yinthukazi, waperekengi nyama yambula kalema pa masu paku Yehova.2 Iyu waŵikengi janja laki pamutu wa nyama yo, ndipu yibayikengi pafupi ndi khomu la chihema chakukumanaku. Pavuli paki, ŵana anthulumi aku Aroni, asembi, awazengi ndopa zaki mumphepeti mosi mwa guŵa la sembi.3 Ku sembi ya chimangu, watongeku chigaŵa chinyaki kuti chiperekeki kwaku Yehova nge sembi yakotcha ndi motu.+ Watongeku mafuta+ ngakubwalu kwa matumbu, mafuta ngosi nga kumatumbu,4 ndipuso sana zosi ziŵi ndi mafuta nga kusana zo, ngo nge pafupi ndi chiwunu. Watongeku so mafuta nga kuchiŵindi limoza ndi sana.+5 Ŵana anthulumi aku Aroni awotchengi vinthu venivi paguŵa la sembi kuti visunkhi josi. Aviŵikengi pachanya pa sembi yakupiriza yo yaŵikika pa nkhuni zo ze pachanya pa motu.+ Yeniyi ndi sembi yakotcha ndi motu ya kafungu kamampha*+ kwaku Yehova.6 “‘Asani munthu wakhumba kupereka mbereri pamwenga mbuzi kwaku Yehova, waperekengi nyama yinthulumi pamwenga yinthukazi yambula kalema.+7 Asani wakhumba kupereka mwana wa mbereri munthulumi nge sembi, wazengi nayu pa masu paku Yehova.8 Iyu waŵikengi janja laki pamutu wa nyama yo, ndipu yibayikengi panthazi pa chihema chakukumanaku. Pavuli paki, ŵana anthulumi aku Aroni, asembi, awazengi ndopa zaki mumphepeti mosi mwa guŵa la sembi.9 Ku sembi ya chimangu, watongeku mafuta kuti ngaperekeki kwaku Yehova nge sembi yakotcha ndi motu.+ Wadumuwengeku muchiya wosi wa mafuta pafupi ndi chiwanga chapamsana, watongeku mafuta ngakubwalu kwa matumbu, mafuta ngosi nga kumatumbu,10 ndipuso sana zosi ziŵi ndi mafuta nga kusana zo, ngo nge pafupi ndi chiwunu. Watongeku so mafuta nga kuchiŵindi limoza ndi sana.+11 Ndipu wasembi waviwotchengi paguŵa la sembi nge chakurya* kuti visunkhi josi. Yeniyi ndi sembi yakotcha ndi motu yakuperekeka kwaku Yehova.+12 “‘Asani munthu wakhumba kupereka mbuzi nge sembi, wazengi nayu pa masu paku Yehova.13 Iyu waŵikengi janja laki pamutu wa nyama yo, ndipu yibayikengi panthazi pa chihema chakukumanaku. Pavuli paki, ŵana anthulumi aku Aroni, asembi, awazengi ndopa zaki mumphepeti mosi mwa guŵa la sembi.14 Vinthu vo waviperekengi kwaku Yehova nge sembi yakotcha ndi motu, ndi ivi: Mafuta ngakubwalu kwa matumbu, mafuta ngosi nga kumatumbu,+15 ndipuso sana zosi ziŵi ndi mafuta nga kusana zo, ngo nge pafupi ndi chiwunu. Waperekengi so mafuta nga kuchiŵindi limoza ndi sana.16 Ndipu wasembi waviwotchengi paguŵa la sembi nge chakurya* kuti visunkhi josi. Yeniyi ndi sembi yakotcha ndi motu ya kafungu kamampha.* Mafuta ngosi ngaku Yehova.+17 “‘Mungaryanga cha mafuta ngengosi pamwenga ndopa zezosi.+ Lenili ndi dangu lamuyaya mu migonezi yinu yosi, kwekosi ko muja.’”
tum_Latn